
A Verne-féle hagyomány sikertörténeteinek átirata A jövő század regényében

Dolgozatomban a korabeli legmeghatározóbb világirodalmi irányvonalak és magyar egyedi technikák kapcsolódási módjainak feltérképezését, továbbá Jules Verne regényeinek korabeli népszerűségéből levont tanulságokat egy eddig még eléggé fel nem tárt perspektívából mutatom meg. A korabeli magyar sci-fi darabjai eltérő természetűnek tűnhetnek, látszólag nem folyamatos a szövegtípus alakulástörténete. A Jövő század regényének megjelenése előtti évtized Verne-ről szóló sajtós recepciójának és a magyarra fordított Verne-szövegeknek a vizsgálatából azonban az derül ki, hogy korántsem egy szórványos, érdektelen és esetleges történettel állunk szemben. A dolgozatom innen is magyarázza, hogy azokat az összefüggéseket, amelyek a Verne és Jókai sci-fi-szövegei között felfedezhetők. Jókai sci-fije ugyanis a műfaj globális és magyar változatának számos külön-külön létező paradigmáját, kérdésfelvetéseit ötvözi sajátosan, hibridizálja ezeket s ugyanakkor új, a korabeli világirodalmi tendenciákhoz képest is különleges poétikai és világképi megoldásokkal próbálkozik. Kutatásomban három kiemelkedő részprobléma mentén értelmezem ezt a hibridizációt, különös tekintettel arra, hogy Jókai milyen módon integrálja a világirodalmi sci-fi korabeli sikertörténeteit, kiemelten a Verne-féle hagyományt.



